Հայաստանը սպասում է վարչապետ Նիկոլ Փաշինյանի հրաժարականին: Դեկտեմբերին արտահերթ խորհրդարանական ընտրություններ անցկացնելու նպատակով հոկտեմբերի 15-ին կամ հոկտեմբերի 16-ին Փաշինյանը հրաժարական կներկայացնի: Այս մասին , հիշեցնենք, նա հայտարարել էր «Ֆրանս 24» հեռուստաընկերությանը տված հարցազրույցում՝ ասելով, թե արտահերթ ընտրությունները տեղի կունենա դեկտեմբերի 9-10-ին, իսկ դրա համար, հստակեցրել էր Փաշինյանը, պետք է հրաժարական տալ մինչև հոկտեմբերի 16-ն ընկած ժամանակահատվածը: Սահմանադրության համաձայն, յոթնօրյա ժամկետում, Ազգային ժողովի խմբակցություններն իրավունք ունեն առաջադրելու վարչապետի թեկնածուներ: Ազգային ժողովը կարող է վարչապետ ընտրել պատգամավորների ընդհանուր թվի ձայների մեծամասնությամբ: